Jens Glavind

jg@lrp.dk

**Adresser:**

Løvenørnsgade 17

8700 Horsens

Vesterbrogade 16

8722 Hedensted

Tlf. 79 25 30 00

mail@lrp.dk

www.lrp.dk

**Journalnr.:**

124804 -JG

**Dato:**

17.10.2018

**PERSONDATAPOLITIK (GDPR)**

**for**

**AB Boller Skov**

**Persondatapolitik**

AB Boller Skov

**1. AB BOLLER SKOV’s DATAANSVAR**

Vi behandler personoplysninger og har derfor vedtaget denne persondatapolitik, der kort fortæller dig, hvordan vi behandler dine personoplysninger til sikring af en fair og gennemsigtig behandling.

Gennemgående for vores databehandling er, at vi kun behandler personoplysninger til bestemte formål og ud fra berettigede interesser. Vi behandler kun personoplysninger, der er relevante og nødvendige til opfyldelse af de angivne formål, og vi sletter dine oplysninger, når de ikke længere er nødvendige.

Foreningen foretager løbende en vurdering af den risiko der er forbundet med udvekslingen af de pågældende personoplysninger, og om udvekslingen kan påvirke dine grundrettigheder.

**2. KONTAKTOPLYSNINGER PÅ DEN DATAANSVARLIGE**

Foreningen er dataansvarlig, og vi sikrer, at dine personoplysninger behandles i overensstemmelse med den til enhver tid gældende lovgivning.

**Kontaktoplysninger:**

Andelsboligforeningen: AB Boller Skov .

CVR-nr.: 30447573 .

Adresse: Peder Kællers Vej 7G, 8700 Horsens .

Telefonnummer: 23307606 .

E-mailadresse: carstenkjaer@stofanet.dk .

Evt. hjemmeside: [www.ab-bollerskov.dk](http://www.ab-bollerskov.dk) .

For spørgsmål vedrørende andelsboligforeningens behandling af personoplysninger, kan den dataansvarlige kontaktes på: Carsten Kjær, tlf. nr. 23307606, mailadresse carstenkjaer@stofanet.dk .

**3. FORMÅLENE MED BEHANDLING AF DINE PERSONOPLYSNINGER**

Andelsboligforeningen behandler personoplysninger om dig for at varetage administrationen af din andel, ejendommens drift og foreningens berettigede interesser.

Som andelshaver, er personoplysningerne nødvendige for at vi kan opfylde den aftale, vi har med dig om boligen, hvilket er et lovligt formål, der ikke kræver samtykke.

Vi kan endvidere behandle personoplysninger om dig for at opfylde lovkrav eller for at fastlægge eller imødegå et retskrav. Andelsboligforeningen behandler kun de oplysninger om dig, som vi skal bruge for at opfylde vores formål.

**4. ADMINISTRATOR**

Andelsboligforeningens persondatapolitik er udarbejdet i samarbejde med administrator Jens

Glavind, der ligeledes er omfattet af reglerne om behandling af personoplysninger.

**5. KATEGORIER AF PERSONOPLYSNINGER**

Vi bruger som udgangspunkt kun almindelige personoplysninger som:

* Navn
* Adresse
* Telefonnummer
* E-mailadresse
* Kontonummer

Vi kan bruge oplysninger, der er tillagt højere grad af beskyttelse, fx dit CPR-nummer i hvidvask-sammenhæng eller oplysninger om strafbare forhold i forbindelse med sager om overtrædelse af foreningens vedtægter eller husorden.

Vi kan bruge følsomme oplysninger, fx helbredsoplysninger i forbindelse med tilretninger af boligen på grund af handicap eller alder.

**6. SAMTYKKE**

Hvis vi gerne vil indsamle oplysninger om dig, som ikke er nødvendige for at opfylde vores formål, anmoder vi om dit samtykke. Det kan fx være brug af billeder fra et socialt arrangement i foreningen. Hvis vi har brug for dit samtykke, har du også mulighed for at sige nej, og du kan til enhver tid trække dit samtykke tilbage ved at kontakte bestyrelsen.

**7. VIDEREGIVELSE**

Vi videregiver kun oplysninger om dig, hvis det er nødvendigt, enten på grund af lovgivning eller hvis foreningen har en berettiget interesse, der overstiger hensynet til dig. Dette kan fx være til forsyningsvirksomheder i forbindelse med forbrugsregnskaber og flytninger, eller til Nets i forbindelse med opkrævning af boligafgift.

**8. OPDATERING AF OPLYSNINGER**

De personoplysninger, vi har om beboerne, skal være rigtige. Vi beder dig derfor om at meddele, hvis du fx skifter e-mailadresse, telefonnummer eller kontonummer.

**9. SLETNING AF OPLYSNINGER**

Vi sletter personoplysninger om dig, når vi ikke længere har brug for dem, fx fordi du er fraflyttet foreningen, og vi har fastsat procedurer for, hvornår vi sletter dine personoplysninger. Selvom du er fraflyttet, kan dit navn fortsat fremgå af foreningsdokumenter som generalforsamlingsreferater, bestyrelsesmødereferater og årsregnskaber, hvis du fx har været valgt til en bestyrelsespost eller en udvalgspost, eller har anmodet om at få ført en udtalelse til referat.

* Foreningens bestyrelse vil løbende vurdere, om referater indeholder beslutninger, der fortsat er relevante og nødvendige at kunne dokumentere.
* Årsregnskaber og bogføring skal vi opbevare i mindst 5 år.
* Dit navn kan også fremgå af andelsbeviset for boligen, som er et vandredokument, der overdrages fra andelshaver til andelshaver.

**10. SIKKERHED**

Vi har vedtaget regler for, hvordan vi sikrer de personoplysninger, vi har registreret om dig. Vi har fastsat procedurer for, at det kun er valgte bestyrelsesmedlemmer og suppleanter, der har adgang til de oplysninger, vi har registreret, medmindre vi er berettigede til at videregive oplysningerne. I tilfælde af et sikkerhedsbrud, der medfører en høj risiko for dine rettigheder, fx identitetstyveri, økonomisk tab eller tab af omdømme, underretter vi dig straks.

**11. DINE RETTIGHEDER**

Du har ret til efter anmodning at få følgende oplyst:

* hvilke oplysninger, vi behandler om dig
* hvor oplysningerne stammer fra
* hvad vi bruger dine oplysninger til
* hvor længe, vi behandler dine oplysninger
* hvem, vi videregiver dine oplysninger til

Vi gør opmærksom på, at retten til indsigt kan begrænses af hensyn til beskyttelse af andre personers privatliv.

Herudover har du:

* ret til at få rettet forkerte oplysninger, og til at få dine oplysninger suppleret med yderligere oplysninger, hvis det vil gøre dine personoplysninger mere fuldstændige,
* ret til at få slettet dine oplysninger. Retten til at få slettet oplysninger kan begrænses, fx hvis oplysningen fortsat er nødvendig for at opfylde vores lovlige formål, lovkrav eller for at fastlægge eller imødegå et retskrav,
* ret til at få behandlingen af dine personoplysninger begrænset,
* ret til at gøre indsigelse mod vores behandling af dine oplysninger, fx hvis du mener, at oplysningerne er forkerte, eller at vi behandler oplysninger i strid med lovgivningen.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**12. KLAGE**

Du har ret til at indgive klage til Datatilsynet, hvis du er utilfreds med den måde, vi behandler dine personoplysninger på. Klage kan indgives til: Datatilsynet, Borgergade 28, 5., 1300 København K, [www.datatilsynet.dk](http://www.datatilsynet.dk).

**13. REVIDERING AF PRIVATLIVSPOLITIK**

Foreningen forbeholder sig retten til at foretage løbende ændringer og opdateringer af denne privatlivspolitik, således at den altid er tidssvarende. Orientering om ændring af privatlivspolitikken sker på [www.ab-bollerskov.dk](http://www.ab-bollerskov.dk).

**14. VERSION**

Dette er vores privatlivspolitik af 17. oktober 2018, som finder anvendelse fra samme dato.